Ягонымі ўдзельнікамі з’яўляюцца маладыя людзі, якія жывуць у розных гарадах Беларусі, але якіх аб’ядноўвае любоў да музыкі і любоў да Бога – гэтак моладзь патлумачыла стварэнне “Рыбаў”. Музычны гурт, які стылізуе і выконвае каталіцкія спевы, яшчэ толькі пачынае сваю творчую кар’еру, але ўжо выпусціў свой першы музычны дыск. Як падкрэсліў пробашч парафіі, ксёндз Генадзь Кухарэвіч, вітаючы гасцей, справа евангелізацыі мае шматлікія формы, адной з якіх з’яўляецца спеў. У сваю чаргу ўдзельнікі гурта падзякавалі ксяндзу-пробашчу за дапамогу і падтрымку падчас стварэння калектыву.